*Návrh zmien stanov spoločnosti GEVORKYAN a.s. na valné zhromaždenie, ktoré sa bude konať dňa 23.06.2023 o 14:00 hod. v jej sídle na adrese: Továrenská 504, 976 31 Vlkanová, Slovenská republika*

|  |
| --- |
| **STANOVY**  GEVORKYAN, a.s.  („Spoločnosť“) |
| Spoločnosť bola založená zakladateľskou listinou vyhotovenou vo forme notárskej zápisnice č. NZ 411/96, zo dňa 16.9.1996 podľa §§ 24, 57, 105 a nasl. zák. č. 513/1991 Zb. ako spoločnosť s ručením obmedzeným. Na základe uznesenia valného zhromaždenia zo dňa 29.04.2022, bolo prijaté rozhodnutie o zmene právnej formy Spoločnosti zo spoločnosti s ručením obmedzeným na akciovú spoločnosť. Súčasťou rozhodnutia bolo prijatie týchto stanov Spoločnosti, ktoré boli účinné odo dňa zápisu zmeny právnej formy do obchodného registra. V nadväznosti na vstup Spoločnosti na burzu, prijala Spoločnosť nové znenie stanov, ktoré bolo účinné odo dňa prijatia akcií Spoločnosti na burzu. Za účelom potreby niektorých zmien, Spoločnosť prijala nižšie uvedené znenie stanovy. |
| Obchodné meno a sídlo spoločnosti |
| * 1. Obchodné meno Spoločnosti je: **GEVORKYAN, a.s.** |
| * 1. Sídlo Spoločnosti je na adrese: Továrenská 504, 976 31 Vlkanová, Slovenská republika. |
| * 1. Spoločnosť je akciovou spoločnosťou podľa § 154 a nasl. zákona č. 513/1991 Zb. Obchodný zákonník, v znení neskorších predpisov („**Obchodný zákonník**“). |
| * 1. Spoločnosť je založená na dobu neurčitú. |
| Predmet podnikania (ČINNOSTI) |
| * 1. Predmetom podnikania (činnosti) Spoločnosti je: |
| 1. výskum a vývoj v oblasti prírodných a technických vied; |
| 1. činnosť v oblasti práškovej metalurgie; |
| 1. výskum a vývoj v oblasti spoločenských a humanitných vied; |
| 1. kúpa tovaru na účely jeho predaja konečnému spotrebiteľovi v rozsahu voľnej živnosti; |
| 1. kúpa tovaru za účelom jeho predaja iným prevádzkovateľom živnosti v rozsahu voľnej živnosti; |
| 1. sprostredkovanie obchodu a služieb v rozsahu voľnej živnosti; |
| 1. nástrojárstvo; |
| 1. tepelné spracovanie kovov; |
| 1. povrchová úprava kovov; |
| 1. oprava mechanických častí strojov a zariadení; |
| 1. zváračské práce; |
| 1. konštrukčné práce v oblasti strojárstva; |
| 1. výroba zdravotníckych pomôcok; |
| 1. výroba výrobkov z gumy a výrobkov z plastov; |
| 1. textilná výroba; |
| 1. výroba celulózy, papiera, lepenky a výrobkov z týchto materiálov. |
| Základné imanie |
| * 1. Základné imanie Spoločnosti je **16.657.272** (slovom: šestnásť miliónov šesťstopäťdesiatsedemtisíc dvesto sedemdesiatdva eur). |
| * 1. Základné imanie pri založení Spoločnosti (ako spoločnosti s ručením obmedzeným) bolo tvorené peňažným vkladom zakladateľa pána Artura Gevorkyana vo výške 100.000 SKK (slovom: jeden stotisíc slovenských korún), ktorý bol splatený v plnej výške (100 %) pred zápisom Spoločnosti do obchodného registra. |
| Splácanie emisného kurzu akcií a dôsledky porušenia povinnosti splatiť včas upísané akcie |
| * 1. Akcionár je povinný splatiť 100 % emisného kurzu akcií, ktoré upísal, v lehote, ktorú určí valné zhromaždenie, najneskôr však do tridsiatich (30) dní odo dňa, kedy akcie upísal. Akcionára nemožno zbaviť záväzku splatiť emisný kurz akcií, ktoré upísal. Akcionár nemôže jednostranným právnym úkonom započítať svoju pohľadávku voči Spoločnosti proti pohľadávke Spoločnosti voči akcionárovi na splatenie emisného kurzu akcií, ktoré upísal. Emisné kurzy akcií Spoločnosti boli splatené výlučne peňažnými vkladmi akcionárov Spoločnosti. |
| * 1. Pri porušení povinnosti splatiť emisný kurz akcií alebo jeho časť podľa článku 4.1 týchto stanov Spoločnosti, je akcionár povinný zaplatiť úroky z omeškania zo sumy, s platením ktorej je akcionár v omeškaní, a to vo výške 20 % ročne. |
| * 1. Ak je akcionár v omeškaní so splácaním emisného kurzu akcií alebo jeho časti, predstavenstvo Spoločnosti akcionára písomnou formou vyzve, aby svoju povinnosť splnil v lehote šesťdesiat (60) dní odo dňa doručenia výzvy predstavenstva Spoločnosti akcionárovi. Výzva predstavenstva Spoločnosti obsahuje aj upozornenie na vylúčenie akcionára podľa článku 4.4 stanov Spoločnosti. |
| * 1. Po márnom uplynutí lehoty uvedenej v článku 4.3, Spoločnosť vylúči akcionára zo Spoločnosti. O vylúčení akcionára zo Spoločnosti rozhoduje predstavenstvo. Rozhodnutie o vylúčení akcionára zo Spoločnosti predstavenstvo doručí akcionárovi a uloží do zbierky listín obchodného registra. Doručením rozhodnutia o vylúčení akcionára zo Spoločnosti prechádzajú akcie vylúčeného akcionára na Spoločnosť. |
| * 1. Po prevode akcií vylúčeného akcionára alebo znížení základného imania o akcie vylúčeného akcionára podľa § 161b Obchodného zákonníka, Spoločnosť vyplatí vylúčenému akcionárovi peňažnú sumu vo výške akcionárom splatenej časti emisného kurzu akcií zníženú o náklady, ktoré Spoločnosti vznikli z dôvodu porušenia povinnosti vylúčeným akcionárom. Ak Spoločnosť zníži základné imanie o akcie vylúčeného akcionára, vyplatí vylúčenému akcionárovi peňažnú sumu vo výške ním splatenej časti emisného kurzu zníženú o náklady, ktoré Spoločnosti vznikli z porušenia povinnosti vylúčeným akcionárom a o podiel na strate Spoločnosti. |
| akcie |
| * 1. Základné imanie Spoločnosti je rozvrhnuté na jednotlivé akcie takto:   počet akcií: **16.657.272 ks**  menovitá hodnota akcie: **1 EUR**  forma akcií: **na meno**  podoba akcií: **zaknihované**  druh akcii: **kmeňové**  („**Akcie**“). |
| Práva a povinnosti akcionárov |
| * 1. Práva a povinnosti akcionárov Spoločnosti sa riadia platnými právnymi predpismi Slovenskej republiky a týmito stanovami. Akcionárom Spoločnosti môže byť právnická osoba alebo fyzická osoba. |
| * 1. Akcionár nesmie vykonávať práva akcionára na ujmu práv a oprávnených záujmov ostatných akcionárov. |
| * 1. Spoločnosť musí zaobchádzať za rovnakých podmienok so všetkými akcionármi rovnako. |
| * 1. Akcionár je oprávnený zúčastniť sa na valnom zhromaždení, hlasovať na ňom, požadovať na ňom informácie a vysvetlenia týkajúce sa záležitostí Spoločnosti alebo záležitosti osôb ovládaných Spoločnosťou, ktoré súvisia s predmetom rokovania valného zhromaždenia a uplatňovať na ňom návrhy; všetky uvedené práva je akcionár oprávnený uplatňovať v súlade s týmito stanovami a príslušnými ustanoveniami Obchodného zákonníka. |
| * 1. Akcionár môže vykonávať svoje práva na valnom zhromaždení Spoločnosti osobne alebo v zastúpení splnomocnencom. Splnomocnenec musí byť k účasti na valnom zhromaždení splnomocnený písomným plnomocenstvom s úradne osvedčeným podpisom akcionára. Na účely splnomocnenia sa v tomto prípade považuje za platné aj splnomocnenie osoby, ktorá bude zvolená za predsedu valného zhromaždenia, ale len v prípade, že splnomocnenie bude obsahovať jednoznačné rozhodnutie akcionára k jednotlivým bodom programu. Ak sa akcionár, ktorý už udelil splnomocnenie, osobne zúčastní na valnom zhromaždení, splnomocnenie, ktoré udelil, zaniká. |
| * 1. Počet hlasov akcionára sa určuje pomerom menovitej hodnoty jeho akcií k výške základného imania Spoločnosti. |
| * 1. Akcionár má právo požadovať na valnom zhromaždení od predstavenstva úplné a pravdivé informácie a vysvetlenia týkajúce sa záležitostí Spoločnosti alebo záležitostí osôb ovládaných Spoločnosťou, ktoré súvisia s predmetom rokovania valného zhromaždenia. Predstavenstvo je povinné tieto informácie a vysvetlenia akcionárovi poskytnúť na valnom zhromaždení. Ak predstavenstvo nie je schopné poskytnúť akcionárovi na valnom zhromaždení úplnú informáciu, alebo ak o to akcionár na valnom zhromaždení požiada, je predstavenstvo povinné poskytnúť ju akcionárovi písomne najneskôr do pätnástich (15) dní odo dňa konania valného zhromaždenia. Písomnú informáciu zasiela predstavenstvo akcionárovi na adresu ním uvedenú, inak ju poskytne v mieste sídla Spoločnosti. Poskytnutie informácií požadovaných akcionárom na valnom zhromaždení môže predstavenstvo odmietnuť, iba ak by ich poskytnutím došlo k porušeniu zákona alebo ak zo starostlivého posúdenia obsahu informácie vyplýva, že jej poskytnutie by mohlo spôsobiť Spoločnosti alebo ňou ovládanej osobe ujmu. Nemožno však odmietnuť poskytnutie informácie týkajúcej sa hospodárenia a majetkových pomerov Spoločnosti. |
| * 1. Akcionár, ktorý sa zúčastnil valného zhromaždenia, môže podať návrh na súd na určenie neplatnosti uznesenia valného zhromaždenia, ak je predmetné uznesenie v rozpore so zákonom alebo týmito stanovami v lehote ustanovenej zákonom, a to iba ak podal protest do zápisnice z valného zhromaždenia. |
| * 1. Akcionár má právo na prednostné upísanie akcií pri zvýšení základného imania v pomere menovitej hodnoty jeho akcií k výške základného imania Spoločnosti, ak Spoločnosť zvyšuje základné imanie peňažnými vkladmi. Toto právo musí akcionár uplatniť do štrnástich (14) dní odo dňa doručenia písomnej výzvy Spoločnosti na prednostné upísanie akcií, a to doručením písomnej odpovede akcionára na výzvu do sídla Spoločnosti. Odpoveď sa považuje za doručenú aj v prípade odmietnutia prevzatia zo strany Spoločnosti. |
| * 1. Akcionár má právo na podiel zo zisku Spoločnosti (dividendu). Pravidlá pre rozdelenie zisku sú upravené v článku 13. |
| * 1. Akcionár po dobu trvania Spoločnosti, ani v prípade jej zrušenia, nemá nárok na vrátenie svojich vkladov. |
| Prevod akcií |
| * 1. Akcie Spoločnosti sú voľne prevoditeľné za podmienok uvedených v Obchodnom zákonníku a iných príslušných právnych predpisoch, najmä v zákone č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov. Prevoditeľnosť akcií nie je obmedzená. |
| Orgány Spoločnosti |
| * 1. Orgánmi Spoločnosti sú:      1. valné zhromaždenie;      2. predstavenstvo; a      3. dozorná rada. |
| Valné zhromaždenie |
| * 1. Valné zhromaždenie je najvyšším orgánom Spoločnosti. |
| * 1. Akcionár sa zúčastňuje na valnom zhromaždení osobne alebo v zastúpení na základe písomného splnomocnenia s úradne osvedčeným podpisom akcionára („prítomný akcionár“). Ak akcionár udelí splnomocnenie na výkon hlasovacích práv spojených s tými istými akciami na jednom valnom zhromaždení viacerým splnomocnencom, Spoločnosť umožní hlasovanie tomu splnomocnencovi, ktorý sa na valnom zhromaždení zapísal do listiny prítomných skôr. Splnomocnencom akcionára nemôže byť člen dozornej rady Spoločnosti, ak Obchodný zákonník neustanovuje inak. Ak viacerí akcionári udelili písomné splnomocnenie na zastupovanie jednému splnomocnencovi, tento môže na valnom zhromaždení hlasovať za každého takto zastúpeného akcionára samostatne. |
| * 1. Akcionár môže vykonávať svoje práva na valnom zhromaždení aj prostredníctvom splnomocnenca. Originál alebo overená kópia plnomocenstva, obsahujúca rozsah oprávnenia splnomocnenca konať za splnomocniteľa, musí byť odovzdaná zapisovateľovi pre potreby evidencie. Splnomocnencom môže byť aj člen dozornej rady Spoločnosti, ktorý však musí akcionárovi oznámiť všetky skutočnosti, ktoré by mohli mať vplyv na rozhodnutie akcionára o udelení splnomocnenia na zastupovanie na valnom zhromaždení spoločnosti členovi dozornej rady. Súčasťou splnomocnenia musia byť konkrétne pokyny na hlasovanie o každom uznesení alebo bode programu valného zhromaždenia, o ktorom má člen dozornej rady ako splnomocnenec hlasovať v mene akcionára. |
| * 1. Valné zhromaždenie sa koná najmenej raz za rok, najneskôr do šiestich (6) mesiacov od skončenia príslušného účtovného obdobia a zvoláva ho predstavenstvo, ak zákon neustanovuje inak. Ak zákon ustanovuje povinnosť zvolať valné zhromaždenie a predstavenstvo sa na jeho zvolaní bez zbytočného odkladu neuznieslo alebo dlhší čas nie je schopné uznášať sa, valné zhromaždenie je oprávnený zvolať ktorýkoľvek člen predstavenstva. |
| * 1. Predstavenstvo zvolá mimoriadne valné zhromaždenie, ak zistí, že strata Spoločnosti presiahla hodnotu jednej tretiny základného imania Spoločnosti alebo to možno predpokladať a predloží valnému zhromaždeniu návrhy opatrení. Predstavenstvo je povinné zvolať valné zhromaždenie taktiež v prípade, ak o to písomne, s uvedením dôvodov a navrhovaných záležitostí na prerokovanie, požiada akcionár alebo akcionári, ktorí majú akcie, ktorých hodnota dosahuje najmenej 5 % základného imania Spoločnosti. Predstavenstvo v tomto prípade zvolá mimoriadne valné zhromaždenie tak, aby sa konalo najneskôr do štyridsiatich (40) dní odo dňa, keď mu bola doručená žiadosť o jeho zvolanie. |
| * 1. Valné zhromaždenie sa zvoláva písomnou pozvánkou. Predstavenstvo zasiela pozvánku všetkým akcionárom na adresu sídla alebo bydliska uvedenú v zozname akcionárov najmenej tridsať (30) dní pred konaním valného zhromaždenia. Okrem toho Spoločnosť uverejní najmenej 30 dní pred konaním valného zhromaždenia na svojom webovom sídle (https://www.gevorkyan.sk) okrem údajov, ktoré budú uvedené v pozvánke, aj údaje uvedené v § 184a ods. 2 Obchodného zákonníka. Tieto údaje a dokumenty budú uverejnené na webovom sídle Spoločnosti nepretržite až do konania valného zhromaždenia. |
| * 1. Pozvánka na valné zhromaždenie alebo oznámenie o jeho konaní musí obsahovať : |
| * + 1. obchodné meno a sídlo Spoločnosti; |
| * + 1. miesto, dátum a hodinu konania valného zhromaždenia; |
| * + 1. označenie, či sa zvoláva riadne alebo mimoriadne valné zhromaždenie; |
| * + 1. program rokovania valného zhromaždenia. |
| * 1. Ak je v programe valného zhromaždenia zaradená zmena stanov, pozvánka na valné zhromaždenie alebo oznámenie o jeho konaní musí obsahovať aspoň podstatu navrhovaných zmien. Návrh zmien stanov a ak má byť na programe valného zhromaždenia voľba členov orgánov Spoločnosti mená osôb, ktoré sa navrhujú za členov jednotlivých orgánov Spoločnosti, musia byť akcionárom poskytnuté na nahliadnutie v sídle Spoločnosti v lehote určenej na zvolanie valného zhromaždenia. Valné zhromaždenie sa môže konať aj mimo sídla Spoločnosti, a to aj v zahraničí mimo územia Slovenskej republiky. |
| * 1. Predstavenstvo zabezpečí, aby každý akcionár dostal hlasovací lístok, na ktorom bude uvedené meno (obchodné meno) akcionára, čísla jeho akcií, miesto a dátum zasadnutia valného zhromaždenia a počet hlasov prislúchajúcich akcionárovi. |
| * 1. Prítomní akcionári sa zapisujú do listiny prítomných, ktorá obsahuje názov a sídlo právnickej osoby alebo meno a bydlisko fyzickej osoby, ktorá je akcionárom, prípadne splnomocnenca, čísla listinných akcií a menovitú hodnotu akcií, ktoré ju oprávňujú na hlasovanie, prípadne údaj o tom, že akcie neoprávňujú na hlasovanie. Správnosť listiny prítomných potvrdzujú svojimi podpismi predseda valného zhromaždenia a zapisovateľ zvolení podľa stanov. Ak Spoločnosť odmietne vykonať zápis určitej osoby do listiny prítomných, uvedie túto skutočnosť do listiny prítomných spolu s dôvodmi odmietnutia. Listina prítomných je prílohou zápisnice z konania valného zhromaždenia. Akcionári, ktorí budú hlasovať korešpondenčne alebo zúčastňujúci sa valného zhromaždenia prostredníctvom elektronických prostriedkov sa považujú na účely zápisu do listiny prítomných za prítomných akcionárov. Spoločnosť je povinná vykonať ich zápis do listiny prítomných. |
| * 1. Valné zhromaždenie zvolí svojho predsedu, zapisovateľa, dvoch overovateľov zápisnice a osoby poverené sčítaním hlasov. Do zvolenia predsedu valného zhromaždenia poverí predstavenstvo jeho vedením svojho člena alebo inú osobu, ak zákon neustanovuje inak; ak taká osoba nie je na valnom zhromaždení prítomná, môže valné zhromaždenie do zvolenia jeho predsedu viesť ktorýkoľvek z akcionárov Spoločnosti. |
| * 1. Do pôsobnosti valného zhromaždenia patrí najmä: |
| * + 1. zmena stanov Spoločnosti, ak zákon neustanovuje inak; |
| * + 1. rozhodnutie o zvýšení a znížení základného imania, o poverení predstavenstva zvýšiť základné imanie a vydanie prioritných dlhopisov alebo vymeniteľných dlhopisov; |
| * + 1. voľba a odvolanie členov predstavenstva vrátane stanovenia ich funkcií (napr. predseda, podpredseda a pod.); |
| * + 1. voľba a odvolanie členov dozornej rady vrátane stanovenia ich funkcií (napr. predseda, podpredseda apod.) s výnimkou členov dozornej rady volených a odvolávaných zamestnancami Spoločnosti podľa § 200 ods. 1 Obchodného zákonníka; |
| * + 1. schválenie riadnej individuálnej účtovnej závierky a mimoriadnej individuálnej účtovnej závierky, rozhodnutie o rozdelení zisku alebo úhrade strát a určení tantiém; |
| * + 1. rozhodnutie o premene akcií vydaných ako listinné cenné papiere na zaknihované cenné papiere a naopak; |
| * + 1. rozhodnutie o zrušení Spoločnosti a o zmene právnej formy; |
| * + 1. rozhodnutie o skončení obchodovania s akciami Spoločnosti na burze a rozhodnutie o začatí obchodovania akcií Spoločnosti na regulovanom trhu a o tom, že Spoločnosť sa stane verejnou akciovou spoločnosťou; |
| * + 1. schvaľovanie pravidiel odmeňovania členov orgánov Spoločnosti a ich zmien; |
| * + 1. rozhodovanie o schválení zmluvy o prevode podniku alebo zmluvy o prevode časti podniku; |
| * + 1. schválenie nadobudnutia vlastných akcií Spoločnosťou; |
| * + 1. schválenie akejkoľvek zmeny práv spojených s akciami; |
| * + 1. schválenie zlúčenia alebo rozdelenia Spoločnosti; |
| * + 1. schválenie zrušenia a likvidácie Spoločnosti; |
| * + 1. schválenie významnej obchodnej transakcie podľa § 220ga Obchodného zákonníka; |
| * + 1. rozhodnutie o ďalších otázkach, ktoré zákon a tieto stanovy zahŕňajú do pôsobnosti valného zhromaždenia. |
| **9.13** Valné zhromaždenie rozhoduje väčšinou hlasov prítomných akcionárov, pokiaľ osobitný zákon alebo tieto stanovy nevyžadujú inú väčšinu. Na rozhodnutie valného zhromaždenia o zmene práv spojených s niektorým druhom akcií a o obmedzení prevoditeľnosti akcií na meno sa vyžaduje aj súhlas dvojtretinovej väčšiny hlasov akcionárov, ktorí vlastnia tieto akcie. |
| Predstavenstvo |
| * 1. Predstavenstvo je štatutárnym orgánom Spoločnosti, ktorý riadi činnosť Spoločnosti a koná v jej mene. Predstavenstvo rozhoduje o všetkých záležitostiach Spoločnosti, pokiaľ nie sú Obchodným zákonníkom alebo týmito stanovami vyhradené do pôsobnosti valného zhromaždenia alebo dozornej rady. Predstavenstvo rozhoduje nadpolovičnou väčšinou všetkých členov predstavenstva, ak stanovy neurčujú inak. V prípade rovnosti počtu hlasov členov predstavenstva, bude rozhodujúci hlas predsedu predstavenstva. |
| * 1. Predstavenstvo má najmenej jedného člena, ktorý je v takom prípade predsedom predstavenstva. Predstavenstvo Spoločnosti môže mať maximálne troch (3) členov. |
| * 1. V mene Spoločnosti koná a podpisuje predseda predstavenstva samostatne, alebo ak sú vymenovaní viacerí členovia predstavenstva, v mene Spoločnosti koná a podpisuje buď predseda predstavenstva samostatne alebo ktorýkoľvek člen predstavenstva spoločne s predsedom predstavenstva. Podpisovanie za Spoločnosť sa vykoná tak, že k napísanému, vytlačenému alebo odtlačenému názvu Spoločnosti a mene a funkcii pripojí podpisujúci svoj podpis. |
| * 1. Členov predstavenstva volí a odvoláva valné zhromaždenie. Funkčné obdobie člena predstavenstva je päť (5) rokov. |
| * 1. Predstavenstvo sa schádza podľa potreby, najmenej raz za štvrť roka a štyrikrát za rok, pokiaľ má viac ako jedného člena. |
| * 1. Zasadnutie predstavenstva zvoláva: |
| * + 1. predseda predstavenstva; |
| * + 1. ak o zvolanie zasadnutia požiada člen predstavenstva, predseda predstavenstva musí zvolať zasadnutie najneskôr do pätnástich (15) dní odo dňa prijatia žiadosti. Pokiaľ predseda predstavenstva nezvolá zasadnutie predstavenstva v tejto lehote, má člen predstavenstva, ktorý požiadal o zvolanie zasadnutia, právo zvolať zasadnutie predstavenstva. |
| * 1. Zasadnutie predstavenstva musí byť zvolané predsedom, resp. členom predstavenstva s oznámením doručeným najmenej päť (5) pracovných dní pred dňom zasadnutia predstavenstva. Vo výnimočných prípadoch, ak je zasadnutie predstavenstva zvolané urgentne, toto oznámenie musí byť doručené najmenej dva (2) pracovné dni vopred. Zasadnutie predstavenstva bude naplánované v primeranej dobe v sídle Spoločnosti alebo na inom mieste, na ktorom sa jednomyseľne zhodli členovia predstavenstva. |
| * 1. Za účelom riadneho plnenia svojej funkcie sú členovia predstavenstva oprávnení zúčastniť sa na zasadnutí predstavenstva spolu s právnym, účtovným alebo finančným poradcom alebo akýmkoľvek iným odborníkom. Ostatní členovia predstavenstva sú oprávnení požiadať, aby poradca opustil zasadnutie predstavenstva v prípade rokovania o dôverných záležitostiach. |
| * 1. Členovia predstavenstva sa môžu zúčastniť zasadnutia predstavenstva telefonicky alebo použitím iných obdobných komunikačných prostriedkov, t.j. prostredníctvom hlasovania “per rollam”, vrátane hlasovania prostredníctvom telekonferencie. Rozhodnutia predstavenstva prijaté mimo zasadnutia predstavenstva musia mať písomnú formu. |
| * 1. O priebehu zasadnutí predstavenstva sa musí písomne vyhotoviť zápisnica o rokovaní, hlasovaní a prijatých uzneseniach predstavenstva Spoločnosti. Zápisnicu podpisuje predseda predstavenstva a zapisovateľ. |
| * 1. Do pôsobnosti predstavenstva Spoločnosti patrí vymenovanie a odvolanie prokuristov podľa § 14 Obchodného zákonníka. |
| Dozorná rada |
| * 1. Dozorná rada má troch (3) členov. |
| * 1. Členov dozornej rady volí a odvoláva valné zhromaždenie. Funkčné obdobie člena dozornej rady je päť (5) rokov. Za účelom vylúčenia akýchkoľvek pochybností sa § 200 ods. 2 Obchodného zákonníka pri voľbe členov dozornej rady nepoužije. |
| * 1. Valné zhromaždenie zároveň určí, ktorý z členov dozornej rady je predsedom dozornej rady. |
| * 1. Na prijatie rozhodnutia dozornej rady je potrebný súhlas minimálne dvoch (2) členov, s výnimkou prijímania rozhodnutí, ktoré by obmedzovali činnosť predstavenstva podľa § 191 ods. 2 Obchodného zákonníka. Rozhodnutia dozornej rady, ktoré by obmedzovali činnosť predstavenstva podľa § 191 ods. 2 Obchodného zákonníka, musia byť schválené všetkými členmi dozornej rady. |
| * 1. O zasadaní dozornej rady sa vyhotovuje zápisnica. Zápisnicu podpisuje predseda dozornej rady. V zápisnici sa uvedú aj stanoviská menšiny členov, ak títo o to požiadajú; vždy sa uvedie rozdielny názor členov dozornej rady zvolených zamestnancami spoločnosti. |
| * 1. Dozorná rada dohliada na výkon pôsobnosti predstavenstva Spoločnosti a uskutočňovanie podnikateľskej činnosti Spoločnosti. Členovia dozornej rady Spoločnosti sú oprávnení nahliadať do všetkých dokladov a záznamov týkajúcich sa činnosti Spoločnosti a kontrolujú, či účtovné záznamy sú riadne vedené v súlade so skutočnosťou a či sa podnikateľská činnosť Spoločnosti uskutočňuje v súlade s právnymi predpismi, stanovami a pokynmi valného zhromaždenia Spoločnosti. Dozorná rada preskúmava účtovné závierky a návrh na rozdelenie zisku alebo na úhradu strát a predkladá svoje vyjadrenie valnému zhromaždeniu Spoločnosti. Členovia dozornej rady sa zúčastňujú na valnom zhromaždení spoločnosti a sú povinní oboznámiť valné zhromaždenie s výsledkami svojej kontrolnej činnosti. |
| Zvyšovanie a znižovanie základného imania |
| * 1. O zvyšovaní alebo znižovaní základného imania rozhoduje valné zhromaždenie. Postup, spôsob a všetky ostatné otázky spojené so zvyšovaním a znižovaním základného imania sa spravujú príslušnými ustanoveniami Obchodného zákonníka a týmito stanovami. |
| ROZDELENIE ZISKU |
| * 1. Čistý zisk Spoločnosti sa rozdeľuje medzi akcionárov podľa pravidiel uvedených v § 179 odsek 3 a 4 Obchodného zákonníka a na základe rozhodnutia valného zhromaždenia. |
| * 1. Podiely na zisku akcionárov sa vypočítajú podľa pomeru menovitej hodnoty nimi vlastnených akcií. Rozhodujúci deň na určenie osoby oprávnenej uplatniť právo na dividendu určí valné zhromaždenie, ktoré rozhodlo o rozdelení zisku Spoločnosti. Rozhodujúci deň nemôže byť určený na skorší deň, ako je piaty pracovný deň nasledujúci po dni konania valného zhromaždenia a na neskorší deň, ako je 30. deň od konania valného zhromaždenia. |
| * 1. Podiely na zisku sú, v prípade že valné zhromaždenie nerozhodne o kratšej lehote, splatné najneskôr do šesťdesiatich (60) dní od rozhodujúceho dňa podľa predchádzajúceho odseku 13.3. |
| * 1. Spoločnosť nemôže rozdeliť medzi akcionárov čistý zisk alebo iné vlastné zdroje spoločnosti, ak tým s prihliadnutím na všetky okolnosti spôsobí svoj úpadok, a ak vlastné imanie zistené podľa schválenej riadnej účtovnej závierky je alebo by bolo v dôsledku rozdelenia zisku alebo iných vlastných zdrojov nižšie ako hodnota základného imania spolu s rezervným fondom, prípadne ďalšími fondmi vytváranými spoločnosťou, ktoré sa podľa Obchodného zákonníka alebo stanov Spoločnosti nesmú použiť na plnenie akcionárom, znížená o hodnotu nesplateného základného imania, ak táto hodnota ešte nie je zahrnutá v aktívach uvedených v súvahe Spoločnosti. |
| rezervný fond |
| * 1. Spoločnosť vytvorila rezervný fond vo výške 10 % základného imania Spoločnosti počas svojej existencie ako spoločnosti s ručením obmedzeným v zmysle § 124 Obchodného zákonníka. |
| * 1. Po zmene právnej formy Spoločnosti na akciovú spoločnosť doplní každoročne rezervný fond vo výške najmenej 10 % z čistého zisku Spoločnosti vyčísleného v riadnej individuálnej účtovnej závierke, a to až do dosiahnutia výšky 20 % základného imania Spoločnosti v súlade s § 217 Obchodným zákonníkom. |
| Kapitálové fondy z príspevkov a ďalšie fondy |
| * 1. Spoločnosť môže vytvoriť kapitálový fond z príspevkov akcionárov, ktorý musí schváliť valné zhromaždenie Spoločnosti. Na splatenie príspevku akcionára do kapitálového fondu Spoločnosti sa primerane použijú ustanovenia Obchodného zákonníka o vkladoch a za kapitálový fond sa považujú okamihom splatenia. Splatený kapitálový fond z príspevkov akcionárov Spoločnosti možno použiť na prerozdelenie medzi akcionárov v pomere podľa výšky príspevkov akcionárov do kapitálového fondu alebo na zvýšenie základného imania Spoločnosti na základe rozhodnutia valného zhromaždenia Spoločnosti. |
| * 1. Spoločnosť môže vytvárať zo svojho čistého zisku ďalšie fondy podľa rozhodnutia valného zhromaždenia Spoločnosti. Zásady čerpania týchto ďalších fondov Spoločnosti určí predstavenstvo Spoločnosti. Tieto ďalšie fondy Spoločnosti sa tvoria príspevkami z čistého zisku, ktorých výšku schvaľuje v rámci rozdelenia zisku valné zhromaždenie Spoločnosti. |
| zmena stanov |
| * 1. Ak prijme valné zhromaždenie rozhodnutie, ktorého dôsledkom je zmena obsahu stanov, považuje sa toto rozhodnutie za rozhodnutie o zmene stanov, ak bolo prijaté spôsobom, ktorý sa podľa Obchodného zákonníka, ostatných právnych predpisov alebo týchto stanov vyžaduje na prijatie rozhodnutia o zmene stanov. |
| * 1. Predstavenstvo je povinné po každej zmene stanov vyhotoviť bez zbytočného odkladu úplné znenie stanov, za ktorého úplnosť a správnosť zodpovedá. V prípade podmieneného zvýšenia základného imania vyhotoví predstavenstvo úplné znenie stanov s uvedením výšky základného imania, ktorá vyplynula z uplatnenia práv spojených s vymeniteľnými dlhopismi alebo prioritnými dlhopismi ich majiteľmi v priebehu predchádzajúceho kalendárneho roka do jedného mesiaca po skončení kalendárneho roka. |
| ZáKAZ KONKURENCIE |
| * 1. Pre členov predstavenstva, členov dozornej rady a prokuristu platí zákaz konkurencie podľa § 196 Obchodného zákonníka. Zákaz konkurencie sa nevzťahuje na spoločnosti, ktoré patria do rovnakej skupiny, t.j.: GPM Tools, s.r.o., IČO: 36 619 167 a GEVORKYAN CZ, s.r.o., IČO: 119 28 638. |
| Záverečné ustanovenia |
| * 1. Pokiaľ tieto stanovy neupravujú niektorú otázku fungovania Spoločnosti osobitným spôsobom, spravuje sa riešenie takýchto otázok ustanoveniami Obchodného zákonníka, prípadne inými príslušnými právnymi predpismi platnými v Slovenskej republike. |
| V \_\_\_\_\_\_\_\_\_\_\_\_\_\_\_\_\_, dňa 23.06.2023  \_\_\_\_\_\_\_\_\_\_\_\_\_\_\_\_\_\_\_\_\_\_  Dipl. Ing. Artur Gevorkyan, predseda predstavenstva |